recursal/SuperWikiNEXT-32B huggingface dataset:
**סאיס** (ממצרית קדומה: **Zꜣw**; ביוונית עתיקה: **Σάϊς**; בקופטית: **Ⲥⲁⲓ**; כיום בערבית: **صا الحجر**, צא אל־הגר) הייתה עיירה מצרית עתיקה בדלתא של הנילוס קרוב לנהר הנילוס. העיירה הייתה בירת המחוז של סאפ־מה, שמה החמישי של מצרים התחתונה, והעיירה הפכה למושב השלטון במהלך השושלת ה־24 של מצרים (בסביבות 732–720 לפנה"ס) ובמהלך השושלת ה־26 של מצרים (אנ') (בסביבות 664–525 לפנה"ס), המכונה על שם מקום מושבה, "השושלת הסאיטית". השם המצרי העתיק של העיירה הוא **Zꜣw**.

רקע
---

הרודוטוס כתב כי בסאיס נמצא קברו של אוסירס וכי סבלו של האל נמצא באזור.

היוונים (כגון הרודוטוס[דרוש מקור], אפלטון[דרוש מקור], פאוסניאס ודיודורוס סיקולוס) חשבו כי יש לעירייה קשר עם אתונה. פאוסניאס כתב שסאיס הוא שם מצרי המקושר לאתנה, המקביל לשם הפיניקי Ὄγγα (אוֹנְגַה). דיודורוס כתב שהאתונאים בנו את סאיס לפני המבול, בעוד שכל ערי יוון נהרסו במהלך אותו אסון, כולל אתונה, סאיס ושאר הערים המצריות שרדו.

כיום אין הוכחות לקיומה של העירייה בעת תקופת הממלכה החדשה במצרים (בסביבות 1100 לפנה"ס) עקב חקלאים שהרסו חלקים נרחבים מהאזור.

במהלך הכיבוש האסלאמי של מצרים, נערך בסאיס קרב בין האסלאמים ובין האימפריה הביזנטית, על פי ג'ון מניקיו. האזור נשאר נום עד 700 לספירה. סופרים מימי הביניים כמו יאקות אל־חמאווי, אל־מקריזי ואל־קלקשנדי טענו כי שמו של מקים העיירה היה "סא בן מסר". עם זאת, אבן איאס טען כי מייסד העירייה היה "סא בן מרקונוס". האתר שימש בתקופה זו כמחצבת אבן. באותה תקופה העירייה נפלה כמעט לחלוטין.

במפקד האוכלוסין של מצרים משנת 1885 נכתב כי סאיס (ששם נקראה צא־אל הגר) הכילה 4,474 נפשות (2,250 גברים ו־2,224 נשים).

ראו גם
------

* אפריס

קישורים חיצוניים
----------------

ויקישיתוף מדיה וקבצים בנושא **סאיס** בוויקישיתוף

הערות שוליים
------------

1. ↑  Frederick C. Mish, Merriam-Webster Inc, Anonymus AC00103708, Anonymus AC00421809, **Webster's Ninth New Collegiate Dictionary**, Merriam-Webster, 1990, ISBN 978-0-87779-508-7. (באנגלית)
2. ↑  Ian Shaw & Paul Nicholson, The Dictionary of Ancient Egypt, British Museum Press, 1995. p.250
3. ↑  Herodotus, II, 171.
4. ↑  פאוסניאס, **תיאורה של יוון**, 9.12.2 (ראו במקור היווני ובתרגום לאנגלית)
5. ↑  דיודורוס סיקולוס, **ביבליותקה היסטוריקה**, 5.57.5 (ראו במקור עם תרגום ובתרגום)
6. ↑  Ian Shaw & Paul Nicholson, *The Dictionary of Ancient Egypt*, British Museum Press, 1995, p. 250
7. ↑  Egypt min of finance, census dept, **Recensement général de l'Égypte**, 1885, עמ' 279. (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 7549979-4
* SUDOC: 027562921
* VIAF: 240123807
* WorldCat: viaf-240123807

 |
**WSUS** (ראשי תיבות של: **W**indows **S**erver **U**pdate **S**ervices) הוא כלי מבית מיקרוסופט לשרתי Windows המספק למנהלים בסביבה ארגונית שירות עדכונים למחשבים מבוססי מערכת ההפעלה חלונות. הכלי מוריד את העדכונים משרתי Windows Update ומפיץ אותם למחשבים ברשת. השירות מהווה חלק אינטגרלי מ-Windows Server.

הכלי מאפשר למנהל המערכת לקבל נתונים ודוחות אודות עדכוני התוכנה של המחשבים ברשת, לקבוע מועד עדכונים ידני ואוטומטי לכל העמדות ברשת ולנהל אותם על פי מדיניות הארגון.

WSUS אינו מחייב שימוש ב-Active Directory וניתן ליישום על ידי הגדרת קבוצה מקומית או הגדרה העדכון בעורך הרישום וכמו כן ניתן להגדירו לניטור וזיהוי עמדות הנדרשות לבצע עדכוני תוכנה מבלי לבצע התקנה בפועל.

היסטוריה
--------

שירות העדכונים לשרתי חלונות הופץ לראשונה במערכת ההפעלה Windows Server 2003 תחת השם Software Update Services במטרה לספק עדכוני תוכנה באופן אוטומטי באמצעות שירות Windows Update.

בשנת 2007 החליטה, חברת מיקרוסופט, להרחיב את שירות העדכונים והפיצה את WSUS 3.0 המאפשר לנהל את עדכוני המערכת באמצעות מסוף ניהול.

להלן שבעת הגרסאות האחרונות: 

| גרסה | תאריך | זמינות במערכת הפעלה |
| --- | --- | --- |
| 3.0 | 30 באפריל 2007 |  |
| 3.0 SP1 הפצה מוקדמת | 1 בנובמבר 2007 |  |
| 3.0 SP1 | 7 בפברואר 2008 |  |
| 3.0 SP2 | 25 באוגוסט 2009 | Server 2008 R2 |
| 4.0 | 26 באוקטובר 2012 | Server 2012 |
| 6.3 | 18 באוקטובר 2013 | Server 2012 R2 |
| 10 | 26 בספטמבר 2016 | Server 2016 |

ראו גם
------

* Windows Server
* Windows Update
* ConfigMgr

קישורים חיצוניים
----------------

* 

* אתר האינטרנט הרשמי של Windows Server Update Services
* מידע אודות Wsus באתר Microsoft Technet **(באנגלית)**
**ירון ארזי** (נולד ב-24 בדצמבר 1969) הוא תסריטאי, במאי, עורך תסריט ויוצר טלוויזיה ישראלי.

ביוגרפיה
--------

ארזי שימש בין השנים 1998–2000 כמנהל מחלקת הפרומו של ערוץ הספורט. בין השנים 2000–2001 שימש כמנהל קריאטיבי במחלקת הפרומו של שידורי קשת. במהלך השנים 2002–2003 שימש כמנהל משותף של מחלקת הפרומו של ערוץ 10. בשנים 2003–2006 שימש כמנהל הפקות מקור של ערוץ פוקס קידס/ג'טיקס. 

ארזי שימש כעורך תסריט ובמאי חוצים של הסדרה "האי" וכן כעורך תסריט של הסדרה "גאליס". בשנת 2007 שימש כיוצר של קומדיית המצבים לילדים "לה לה לנד". בשנת 2008 שימש כבמאי הסדרה "לא לפני הילדים". בשנת 2010 שימש כעורך תסריט של הסדרה "עספור". באותה שנה יצר את הסדרה "הקרמבויז". 

בשנים 2010–2011 שימש כבמאי ויוצר שותף של הסדרה "השועלים". בשנים 2013–2016 שימש כבמאי ועורך תסריט של הסדרה "פצועים בראש". בין השנים 2014–2016 יצר עבור ערוץ זום את הסדרה "מועדון החנונים". בשנת 2015 שימש כיוצר הסדרה "שוסטר ושוסטר". 

בשנת 2016 יצר וכתב עבור ערוץ ניקלודיאון בהוט את הסדרה "נעלמים". בשנת 2018 פורסם כי הוא עובד על עונה שלישית לסדרה שתעלה בספטמבר 2019. בשנים 2016–2017 שימש כעורך תסריט הסדרה "מפלצות קטנות", בזכיינית ערוץ 2, רשת. 

בשנת 2018 יצר עבור ערוץ KidZ בהוט את קומדיית המצבים "טרנינג".

בשנת 2020 יצר את הסדרה "הבאר" לערוץ כאן חינוכית.

בשנת 2022 יצא הסרט "הסיפור שלנו", אותו ביים. באותה שנה יצר עבור כאן חינוכית את הסדרה "שלי הכובשת". כמו כן ערך את הסדרה "בעלת החלומות" וביים את הסדרה "מתוקים". 

בשנת 2023 יצר יחד עם ליאור ירון את סדרת הנעורים "מה הבעיה?".

ארזי גם מרצה לתסריטאות בבית הספר סם שפיגל לקולנוע ולטלוויזיה.

קישורים חיצוניים
----------------

* ירון ארזי, במיזם "אישים" לתיעוד היצירה הישראלית
* ירון ארזי, במסד הנתונים הקולנועיים IMDb (באנגלית)
לוחית זיכרון על ביתו של עקיבא אריה ויס ברחוב הרצל 2 בתל אביב
**בית ויס** הוא מבנה בפינת הרחובות הרצל ואחד העם בתל אביב-יפו, שהיה שייך במקור לעקיבא אריה ויס ממייסדי של שכונת אחוזת בית.

היסטוריה
--------

בנייתו החלה בשנת 1909 והסתיימה בשנת 1910. ויס תכנן את הבית בעצמו בסגנון הארץ ישראלי והקפיד על עבודה עברית, תוך שימוש בלבנים שיוצרו בבית חרושת יהודי (ארבר) ביפו. בתחילה היה הבית בן קומה אחת שבה שישה חדרים ועליית גג, ובשנת 1927 נוספה לו קומה נוספת. עקיבא אריה ויס עבר לגור בקומה השנייה וקומת הקרקע הוסבה לקומת מסחר.

במהלך השנים הפך האזור למוקד מסחר ותעסוקה, והבניין עבר שינויים רבים בקומת הקרקע. הקירות והחלונות בוטלו והוסרו העיטורים הייחודיים לבית כחלק מהסבת הקומה הראשונה לקומה בעלת אופי מסחרי יותר. בשנים אלו הבנייה המודרנית אפיינה את תל אביב, וכל מבנה שנבנה בעיר נבנה ברוח הסגנון הבינלאומי. לפי גישה זו העיצוב נעשה ללא צעצוע וקישוט לא נחוץ. השפעת הסגנון חלה גם על בית ויס, וזו אחת הסיבות לפיה הוסרו עיטורים המאפיינים את הבית ונבנתה חזית נקייה ופונקציונלית יותר לכיוון הרחוב. פינת הבית העגולה הפונה כלפי מפגש הרחובות ואשר הייתה הנושא לסיפור "פינה עגולה פינה ישרה" בספר "עיר קטנה ואנשים בה מעט" מאת נחום גוטמן, יושרה בצורה אלכסונית.

במשך שנים רבות שכנה בקומה הראשונה חנות ספרים של הוצאת "מסדה", ובתו של ויס התגוררה במבנה עד 1963.

בשנת 2000 שופץ הבניין על ידי חברת "אפריקה ישראל להשקעות", על פי תוכנית שימור של האדריכל אמנון בר אור. שיפוץ הבית היה תנאי לבניית מגדל המשרדים בסמוך. במהלך השחזור התברר כי בשינויים שנערכו בשנת 1927, לא נהרס הקיר המקורי, אלא הוקף במעטפת חדשה, וקיר הלבנים המקורי מ-1909 נחשף. במסגרת השיפוץ הוחזרה הקומה הראשונה לצורתה המקורית, תוך שימוש בחומרים נדירים שיובאו במיוחד מחו"ל למטרה זו.

בנובמבר 2019 נפתחה במקום מסעדת סושי בשם "סושי זושי".

כיום פועלת במקום מסעדת ויס, מסעדת בראסרי אירופאית.

גלריית תמונות
-------------

* תקריב של הקומה הראשונה הפונה לרחוב הרצלתקריב של הקומה הראשונה הפונה לרחוב הרצל
* שלט הכניסה לבניין בית ויסשלט הכניסה לבניין בית ויס
* פינת המבנה בית ויספינת המבנה בית ויס
* מבט על בית ויס מרחוב הרצלמבט על בית ויס מרחוב הרצל
* חזיתו המערבית של המבנהחזיתו המערבית של המבנה

קישורים חיצוניים
----------------

ויקישיתוף מדיה וקבצים בנושא **בית ויס** בוויקישיתוף
* הבית באתר עיריית תל אביב
* סרטה על עדנה יקותיאלי כהן על בית סבה עקיבא אריה ויס
* דני רכט, בית עקיבא אריה וייס, באתר האנציקלופדיה העירונית "תל.אביב.פדיה"

**תל אביב הקטנה סביב רחוב הרצל**  
ניתן ללחוץ על הקישורים לשמות המקומות.|  |

| **שביל העצמאות בתל אביב-יפו** |
| --- |
| 

|  |
| --- |
| הקיוסק הראשון של תל אביב • מזרקת הפסיפס של נחום גוטמן • בית עקיבא אריה ויס • הגימנסיה העברית הרצליה (כיום - מגדל שלום) • בית הכנסת הגדול • מוזיאון ההגנה • מרכז המבקרים של בנק ישראל • האנדרטה למייסדי העיר תל אביב • פסל מאיר דיזנגוף • בית העצמאות |

 |

הערות שוליים
------------

1. ↑  דוד הכהן, ‏מאחוזת בית לאפריקה-ישראל, באתר גלובס, 10 בינואר 2000
פירוש נוסף ערך זה עוסק בנוזל המופרש מן העין. אם התכוונתם לשיר של הזמרת מירי מסיקה, ראו דמעות (שיר).

מערכת הדמעות
**דמעות** הן נוזל המיוצר על ידי בלוטת הדמעות ומופרש מהעין.

פיזיולוגיה
----------

**בלוטות דמעות** (lacrimal gland) ממוקמת בפינה העליונה הצדדית של ארובת העין, מאחורי העפעפיים, בשקע מיוחד בגולגולת (lacrimal fossa). בכל פעם שאדם ממצמץ מופרשת כמות קטנה של נוזל דמעתי מהבלוטות. סערת רגשות יכולה לגרום לבלוטות הדמעות לייצר ולהפריש דמעות בצורה מוגברת, דבר הידוע בתור בכי. נוזל הדמעות מתנקז אל תעלת הדמעות הממוקמת בפינה הפנימית של כל עין, ומשם הן יכולות גם להתנקז לתוך האף ולגרום לאף דולף.

סוגים של דמעות
--------------

הפרשה של דמעות יכולה לנבוע כתוצאה מרגשות חזקים
ישנם שלושה סוגים בסיסיים של דמעות:

* אצל יונקים בריאים, הקרנית נשארת תמיד לחה ומוזנת על ידי "Basal tears". הן משמנות את העין ועוזרות לשמור עליה נקייה מאבק. נוזל הדמעות מכיל מים, ליפידים, ליזוזים, אימונוגלובולינים, גלוקוז, נתרן ואשלגן וגם "mucin" ואוראה (שתנן). חלק מהחומרים הללו מסייעים במלחמת המערכת החיסונית נגד זיהום מחיידקים. תפקיד נוסף של דמעות אלה הוא שמירת על לחץ תת-עיני תקין.
* סוג שני של דמעות נוצר כתוצאה מגירוי של העין על ידי גוף זר, או על ידי חומרים כאדי בצל או כגז מדמיע. "דמעות הרפלקס" הללו נועדו לשטוף החוצה את הגופים המגרים שאולי נכנסו לתוך העין.
* הדמעות מהסוג השלישי מופרשות כתוצאה מרגשות או מכאבים חזקים, והפרשתן קרויה בכי או התייפחות. בבני אדם דמעות מסוג זה מלוות לרוב בשינוי בהבעות פנים, נשימה לא סדירה, ובמקרים מסוימים – בעוויתות בכל פלג הגוף העליון.

לדמעות הנגרמות מרגשות יש מבנה כימי שונה מדמעות הסיכוך. ישנה השערה שדמעות אלה, שיש בהן ריכוז גבוה של הורמוני מתח, משמשות כאמצעי להוצאת הורמונים אלו מהגוף.

הבטים חברתיים
-------------

רוב היונקים מייצרים דמעות כתגובה לכאב חזק ולגירויים אחרים, אבל בכי כתגובה רגשית נחשב בעיני רבים לתכונה אנושית ייחודית, שכנראה נובעת מהמודעות העצמית הגבוהה של בני האדם. יש מחקרים שלפיהם פילים וגורילות יכולים לבכות גם כן.

הגירויים הרגשיים המובילים לבכי הם לרוב כעס או אבל, אך בכי יכול לבוא כתוצאה מעצבות, שמחה, פחד, תסכול וכדומה.

בתרבויות רבות בכי מתואר כהתנהגות היאה לתינוקות ולילדים. תרבויות מסוימות מחשיבות בכי כמעשה לא מכובד וילדותי, בפרט בכי בפומבי. ברוב התרבויות המערביות מקובל יותר בכי בקרב הנשים מאשר בקרב הגברים. בתרבויות אחרות, למשל בתרבות היפנית, ההפך הוא הנכון.

הצגה כלפי חוץ של צער לא-כן וחרטה לא אמיתית מכונה "דמעות תנין".

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **דמעה** |
| ויקישיתוף תמונות ומדיה בוויקישיתוף: **דמעות** |

* צבי עצמון, מה דומעות עינייך?, באתר הספרייה הווירטואלית של מטח
* דינה פיין מרון, ‏עיניים יבשות, במדור סיינטיפיק אמריקן של מכון דוידסון, 5 אוק, 2014
* חשמל זורם בדמעות עיניך, באתר מכון דוידסון הזרוע החינוכת של מכון ויצמן למדע. 18 ינואר, 2018.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548970405171
* BnF: cb123039663 (data)
* GND: 1042538042
* LCCN: sh92001016
* NDL: 00576968
* NKC: ph1059312

 |
**האגם היבש רוג'רס** (באנגלית: **Rogers Dry Lake**) הוא מדבר מלח במדבר מוהאבי, במחוז קרן, קליפורניה. שמו של האגם לקוח מאנגלוז של השם הספרדי רודריגז (**Rodriguez**). האגם מהווה חלק חשוב בתפעולת בסיס חיל האוויר אדוארדס. פני השטח העמידים שלו מהווים בסיס מצוין למסלולי המראה ונחיתה טבעיים. האגם נודע בשם "האגם היבש מיורוק" (**Muroc**) בפי אנשי הבסיס.

גאולוגיה
--------

האגם ממוקם בעמק האנטילופות, כ-160 ק"מ מצפון ללוס אנג'לס ומכסה שטח של כ-175 ק"מ רבועים בנקודה הנמוכה של העמק, היוצר מין צורת 8 עדינה. האגם נוצר לפני כ-2.5 מיליון שנים, במהלך תקופת הפליסטוקן. אורכו 21.1 קילומטר ורוחבו 8.9 בקצוותיו המרחוקים. קרקעית האגם אינה קשה לרוב, דבר המקנה לה היכולת לעמוד בלחץ של כ-250 PSI מבלי להתבקע. דבר המאפשר נחיתה בטוחה אפילו למטוסים הכבדים ביותר

במהלך עונות גשומות במיוחד, יכולת הספיחה של קרקעית האגם מגיעה עד לקצה יכולתה, דבר הגורם להיווצרותן של שלוליות מים מלוחים, בגלל מישוריות האדמה, כל המים הנותרים עלולים להתנקז לנקודה הנמוכה באגם, ברום של כ-700 מ'.
האגם נמצא בסמוך להאגם היבש רוזמונד, אשר במהלך תקופת ההולוקן היווה הוא ביחד עם רוג'רס גוף מים מתוקים גדול יותר.

היסטוריה
--------

השתמשו בשטח האגם לראשונה לפריסת מסילות רכבת, עם תחנת מים עבור מנועי קיטור אשר מוקמה על ידי מסילת אטציסון-טופאקה-סנטה פה. בשנת 1910, משפחת קורום התיישבה על קרקעית האגם בניסיון להקים מושבה קטנה בשם "מיורוק". הניסיון להקמת המושבה נכשל אך השם מיורוק נשאר ונהיה לרווח לאחר מכן בקרב אנשי הסביבה כמה עשרות שנים לאחר מכן. בשנת 1933, הגיע צבא ארצות הברית למקום, בחיפוש אחר מקום מתאים למטווח אימוני הפצצה. אז, נגלה הפוטנציאל השימושי של קרקעית האגם כמקור למסלולים טבעיים. בעקבות כך, שנתיים לאחר מכן, בשנת 1937, הגיס האווירי של צבא ארצות הברית הקים במקום את בסיס חיל האוויר מיורוק לאימון וניסוי, אשר לאחר מכן, בעקבות מותו בהתרסקות מטוס של טייס הניסוי גלן אדוארדס, נקרא לזכרו בסיס חיל האוויר אדוארדס.

במהלך מלחמת העולם השנייה, דגם באורך 200 מטרים של ספינה בסגנון ספינות הצי הקיסרי היפני נבנה על קרקעית האגם. הדגם נקרא מיורוק מארו (**Muroc Maru**) או בשם קוד: AAF Temporary Building (Target) T-799. הדגם נהרס ופונה לאחר מכן בשנת 1950.

### בסיס חיל האוויר אדוארדס

רבים מההישגים התעופתיים הראויים לציון של ארצות הברית הושגו או נשברו באגם הזה, זאת בנוסף לבחינה וניסוי של אבות-טיפוס של כלי טיס רבים וידועים, כגון ה-F-15 איגל, שבירת מחסום הקול על ידי צ'אק ייגר והנחיתות הנסיוניות הראשונות של מעבורות החלל.
האגם אף מפורסם בשל ציור שושנת הרוחות הגדול בעולם. תכנון הציור בוצע על ידי משרד ציוני הדרך ההיסטוריים לאומי בשנת 1985.

על האגם ישנם כשבעה מסלולי נחיתה והמראה פעילים.

קישורים חיצוניים
----------------

ויקישיתוף מדיה וקבצים בנושא **האגם היבש רוג'רס** בוויקישיתוף

הערות שוליים
------------

1. ↑  Public Affairs (25 July 2006). "About Edwards: History: The Dry Lake Beds". Edwards Air Force Base.
2. 1 2 3  "NHL nomination for Rogers Dry Lake". National Park Service. (PDF)
3. ↑  [Reheis, Marith C.; Hershler, Robert; Miller, David M. (2008). Late Cenozoic Drainage History of the Southwestern Great Basin and Lower Colorado River Region: Geologic and Biotic Perspectives. Boulder, Colorado: Geological Society of America. pp. 273–275.
4. ↑  Rogers Dry Lake. National Park Service.

|  |  |
| --- | --- |
| בקרת זהויות עריכת הנתון בוויקינתונים | 
* NARA: 10047157
* VIAF: 315147674
* WorldCat (עם VIAF): 315147674

 |
**סולם יעקב** (צרפתית: **Échelle de Jacob**, אנגלית: **Jacob's Ladder**) הוא ציור משנת 1973 מאת הצייר היהודי צרפתי מארק שאגאל.

תיאור
-----

מדובר בציור שמן על קנבאס, בגודל 92 ס"מ × 73 ס"מ.

היצירה מתארת את חלום יעקב, אפיזודה המתוארת במקרא, בו מתואר חלומו של יעקב, ובו מלאכים עולים ויורדים מהארץ לשמים.
בדומה ליצירות אחרות של שאגאל, היצירה היא מסוגת האמנות הנאיבית, ומופיעים בה צבעים עזים, פשטות ילדותית לכאורה וחוסר פרופורציות.

בתמונה מתואר, בצד ימין למטה, יעקב הישן וחולם, ולצידו סולם. דמות יעקב הישן כהה מאוד, מתמזגת עם הרקע וכמעט אינה נראית. על הסולם שלוש דמויות של מלאכים בלבן, עולים או יורדים בו. שני מלאכים בצבעים כהים יותר נמצאים מעל, אחד אוחז בסולם והשני מרחף באוויר. חדי עין יכולים למצוא בציור מלאכים נוספים, וכן תזכורות אופייניות של האמן מארק שאגאל לחיי העיירה היהודית, כדוגמת תרנגול בית, בצד שמאל למטה. השמיים בציור צבועים בצבע אדום עז, שנדמה לכאורה כאש יוקדת או כדם, כאשר ניתן לפרש את המשמעויות בצורות שונות.

גנבת הציור, מציאתו, והדיון המשפטי
---------------------------------

הציור ״סולם יעקב״ הוצע למכירה בשנת 1996 בבית המכירות גורדון. ימים ספורים לפני המכירה, נגנב הציור. במשך כ-20 שנים לא היה ידוע מקום הימצאו. חברת הביטוח שילמה את תמורת הציור לבעלים, בסך כ־130,000 דולרים, כחצי מיליון שקלים באותה תקופה.

בשנת 2015 הלכה לעולמה אשה ירושלמית, ובני משפחתה קיבלו בירושה את תכולת הכספת השייכת לה, ובה הציור, שלא ברור כיצד הגיע לידיה. הציור לא היה מוכר להם, אך נראה לכאורה כציור של הצייר מארק שאגאל, לפי מאפייניו. נציגי המשפחה ניגשו למומחה אמנות ירושלמי כדי לברר מהו הציור, הבינו כי מדובר בציור מקורי של שאגאל, ולכן ביצירה יקרת ערך. בהמשך הבירור התגלה כי מדובר בציור הגנוב. חברת הביטוח (מקבוצת מגדל), ששילמה בשעתו על הציור הגנוב, דרשה כעת לקבל לידיה את היצירה, בעוד היורשים טענו כי ירשו את התמונה כדין, בצו ירושה, לא עברו כל עבירה, והתמונה היא רכושם. סוגיית הבעלות על הציור הובא לדיון בבית משפט השלום בתל אביב באותה שנה, 2015, שם נקבע כי התמונה אכן שייכת לחברת הביטוח, ששילמה את תמורתה המלאה. הציור הועבר מחברת הביטוח לבית המכירות תירוש. בחודש ינואר 2020 נמכר הציור לגורם פרטי בסכום של 132,000 דולר.

קישורים חיצוניים
----------------

* הציור סולם יעקב באתר wiki-art
* מארק שאגאל – תעלומה של מעל 20 שנה, גמולב GemoLab‏, 1.2.2020
* מארסי אוסטר, Stolen Marc Chagall painting sells for $130,000 at auction in Israel, ג'רוזלם פוסט, 29.1.2020 (באנגלית)

הערות שוליים
------------

1. ↑  ציור גנוב של שאגאל יוצע למכירה בתירוש בסוף החודש, basis.com‏, 9.1.2020
2. ↑  אתר למנויים בלבד נעמה ריבה, "סולם יעקב" של שאגאל, שנגנב לפני 24 שנה — עומד למכירה פומבית, באתר הארץ, 20 בינואר 2020
**ארדם ג'אן** (בטורקית: **Erdem Can**; נולד ב-3 בנובמבר 1980) הוא מאמן כדורסל טורקי המאמן את אנאדולו אפס מליגת העל הטורקית והיורוליג.

ראשית חייו
----------

ג'אן שיחק כדורסל בקבוצות הנוער של סומרבנק (1993–1996) ומולקיאספור (1996–1998).

ג'אן קיבל תואר שני במדע המדינה ובמינהל ציבורי מהפקולטה למדעי המדינה באוניברסיטת אנקרה בשנת 2003.

קריירת אימון
------------

### פנרבחצ'ה (2012–2021)

ג'אן (שני משמאל) וז'ליקו אובראדוביץ' (מימין) על ספסל פנרבחצ'ה, ספטמבר 2017.
ג'אן כיהן כעוזר מאמן בפנרבחצ'ה בין 2012 ל-2021. תחת המאמן הראשי ז'ליקו אובראדוביץ' הוא עזר לקבוצה לזכות בארבע אליפויות טורקיה, שלושה גביעים, חמש פעמים בפיינל פור היורוליג, שלוש פעמים בגמר היורוליג וזכייה ביורוליג בעונת 2016/2017. כמו כן הוא היה עוזרו של איגור קוקושקוב במהלך עונת 2020/21.

ג'אן היה עוזר מאמן נבחרת טורקיה בכדורסל ביורובאסקט 2017.

### יוטה ג'אז (2021–2022)

ב-20 באוגוסט 2021 מונה ג'אן לעוזרו של קווין סניידר ביוטה ג'אז מה-NBA. לפני שמונה לתפקיד הוא היה עוזר מאמן בליגת הקיץ של ה-NBA בסולט לייק סיטי ולאס וגאס.

### טורק טלקום (2022–2023)

ב-10 ביוני 2022 הוא מונה למאמן הראשי של טורק טלקום מליגת העל הטורקית.

הוא הוביל את הקבוצה לגמר היורוקאפ בעונת 2022/2023, בו הפסידה לגראן קנריה 67–71. בבוקר שלפני הגמר נפצע ג'אן בצווארו לאחר שהעיר לנהג האוטובוס על עוצמת המוזיקה שהשמיע. הנהג בלם בפתאומיות, וג'אן, שעמד על ידו, הועף על שמשת הזכוכית ועבר בדיקת MRI.

### אנאדולו אפס (2023–הווה)

ב-20 ביוני 2023 מונה ג'אן למאמן אנאדולו אפס מליגת העל הטורקית והיורוליג, והחליף בתפקיד את ארגין אטאמן שעבר לפנאתינאיקוס.

קישורים חיצוניים
----------------

ויקישיתוף מדיה וקבצים בנושא **ארדם ג'אן** בוויקישיתוף
* ארדם ג'אן, ברשת החברתית אינסטגרם

הערות שוליים
------------

1. 1 2 3 4  "Jazz add Erdem Can to coaching staff". *NBA*. נבדק ב-27 באוגוסט 2021. `{{cite web}}`:  (עזרה)
2. ↑  הכי טובה בבית: פנרבחצ'ה זכתה ביורוליג, באתר ערוץ הספורט, 21 במאי 2017
3. ↑  "Turkey at EuroBasket 2017". *פיב"א*. נבדק ב-27 באוגוסט 2021. `{{cite web}}`:  (עזרה)
4. ↑  "Fenerbahçe'den ayrılan Erdem Can, NBA'e gidiyor". *ntvspor.net*. נבדק ב-27 באוגוסט 2021. `{{cite web}}`:  (עזרה)
5. ↑  "Türk Telekom, Erdem Can'ı açıkladı" (בטורקית). basketfaul. 10 ביוני 2022. נבדק ב-12 ביוני 2022. `{{cite web}}`:  (עזרה)
6. ↑  חזרה ליורוליג: גראן קנריה זכתה ביורוקאפ, באתר ערוץ הספורט, 4 במאי 2023
7. ↑  נהג האוטובוס בלם במכוון, מאמן אנקרה עף על השמשה, באתר ערוץ הספורט, 3 במאי 2023
8. ↑  ארגין עתמאן מונה רשמית למאמן פנאתינייקוס, קווין פאנטר יצטרף?, באתר ערוץ הספורט, 20 ביוני 2023
**עמית ביר-כץ** (נולד ב-8 בדצמבר 1988) הוא כדורסלן ישראלי, המשחק בעמדת הסנטר בא.ס. רמת השרון מהליגה הלאומית, גובהו 2.08 מ'.

קריירה
------

ביר-כץ החל לשחק כדורסל בכיתה ו' בקבוצת הנוער של מכבי תל אביב. לאחר סיום לימודיו בתיכון קיווה לשחק במכללת סיינט ג'ונס מניו יורק, אך לא קיבל לכך אישור מצה"ל. תחת זאת, הצטרף בעונת 2007/2008 לקבוצת הפועל לב השרון מהליגה הלאומית. בסיום העונה ירדה לב השרון ליגה, וביר-כץ עבר לאליצור יבנה. לאחר עונה אחת, הצטרף למכבי הוד השרון, אף היא מהליגה הלאומית, ובמדיה שיחק במשך שתי עונות.

בעונת 2011/2012 הצטרף לראשונה לקבוצה מליגת העל, הפועל גלבוע גליל, בשורותיה שיחק במשך שתי עונות. בעונת 2013/2014 עבר למכבי אשדוד, וקלע 4 נקודות בממוצע למשחק. את עונת 2014/2015 פתח בקבוצת ז'לונה גורה מליגת העל הפולנית, אך עזב אותה תוך זמן קצר, והצטרף להפועל אילת.

ב-25 באוגוסט 2015 חתם לעונה אחת בעירוני נהריה ובמהלך העונה עבר להפועל חולון. בעונת 2016/2017 חזר לשחק בשורות הפועל גלבוע גליל.

ב-31 באוגוסט 2017 חתם לעונה אחת בהפועל אילת.

ב-26 בספטמבר 2018 חתם לעונה אחת בבני הרצליה

ב-8 במרץ 2019 חתם בהפועל תל אביב עד לסוף העונה.

בקיץ 2019 חתם בהפועל חבל מודיעין מהליגה הלאומית, בעונה זו העמיד ממוצע של 8 נק' ו-5.3 ריב' אך למרות יכולת אישית טובה קבוצותו סיימה במקום ה-13 המוביל לליגה הארצית.

בקיץ 2020 חתם בא.ס. רמת השרון מהליגה הלאומית

קישורים חיצוניים
----------------

* פרופיל, באתר eurobasket(הקישור אינו פעיל, 12.2.2020)
* אתר למנויים בלבד עירד צפריר, עמית ביר-כץ: "אולאג'ואן? תן לי להיות עידו קוז'יקרו", באתר הארץ, 2 בדצמבר 2015

הערות שוליים
------------

1. ↑  אור שקדי‏, "הפועל אילת: עמית ביר-כץ חתם לעונה", באתר וואלה!‏, 31 באוגוסט 2017
2. ↑  שמואל מוניץ, "עמית ביר-כץ חתם בבני הרצליה", באתר ynet, 26 בספטמבר 2018
3. ↑  ברק חקלאי, עמית ביר-כץ חתם בהפועל ת"א, באתר ynet, 8 במרץ 2019
4. ↑  רמת השרון: ביר כץ מצטרף, טרנט ניצל אופציית יציאה
סיטרואן טראקסיון אוואנט
סיטרואן טראקסיון אוואנט
סיטרואן טראקסיון אוואנט, שנת 1953
סיטרואן טראקסיון אוואנט, עם מכסה מנוע פתוח
סיטרואן טראקסיון אוואנט פמיליאר, שנת 1955
סיטרואן טראקסיון אוואנט, מבט מבפנים
סיטרואן טראקסיון אוואנט, קבריולה שנת 1939
סיטרואן טראקסיון אוואנט, קבריולה שנת 1953
**סיטרואן טראקסיון אוואנט** (צרפתית: Citroën Traction Avant) מכונית מנהלים שיוצרה בצרפת על ידי חברת סיטרואן משנת 1934 עד 1957. יוצרו 759,111 יחידות. הדגם של הטראקסיון אוואנט היה מחלוצות ההנעה הקדמית והמרכב האחיד.

ההילוכים והמנוע של הסיטרואן טראקסיון אוואנט ניתנו לדגם ה-סיטרואן H ואן, שיוצר משנת 1947.

הרכבה
-----

* צרפת
* בלגיה
* גרמניה - 1,823 יחידות
* אנגליה - 26,400 יחידות
* דנמרק - 550 יחידות

בשנות מלחמת העולם השנייה ירד הייצור של הטראקסיון אוואנט בצורה משמעותית. בשנת 1940 יוצרו 1,153 יחידות של דגמי 7 כ"ס, ובשנת 1940 רק 154 יחידות.

רובם של דגמי הטרקסיון אוואנט שיוצרו בשנים 1939–1941 היו מדגמי ה-1,911 סמ"ק. בשנת 1939 יוצרו 27,473 יחידות, בשנת 1940 4,415 יחידות ובשנת 1941 רק 2,012 יחידות. הייצור פסק בסוף שנת 1941 והתחדש ב־1945 עם סיום המלחמה.

ייצור
-----

הסיטרואן טראקסיון אוואנט הוצגה ב-18 באפריל 1934, והיצור החל למחרת.

### דגמים לפי כ"ס

* בשנים 1934–1941 7cv
* בשנים 1934–1957 cv 11
* בשנים 1938–1956 15 cv

### גרסאות

* 2 דלתות, קבריולה - יוצר לפני מלחמת העולם השנייה
* 4 דלתות
* 5 דלתות האצ'בק (Commerciale)
* 5 דלתות האצ'בק, (Familiale), עם 3 שורות של מושבים, 9 נוסעים

מפרט טכני ומידות
----------------

* מנועי הנעה קדמית בנפח : 1,303 סמ"ק, 1,529 סמ"ק, 1,628 סמ"ק ו- 1911 סמ"ק
* תמסורת ידנית 3 מהירויות
* אורך הרכב - 4,450 מ"מ - 4,960 מ"מ
* רוחב - 1,620 מ"מ - 1,790 מ"מ
* גובה - 1,520 מ"מ - 1,580 מ"מ
* בסיס גלגלים - 2,910 מ"מ
* משקל - 1,025 ק"ג - 1,170 ק"ג
* גוף יחידתי ללא מסגרת נפרדת (מארז מרותך)
* ארבעה גלגלים - מתלה עצמי
* צבע שחור בלבד (עד שנת 1953)

בארץ ישראל בימי המנדט
---------------------

הממשל הבריטי השתמש בטראקסיון אוואנט כרכב שרד ושרות לקציני הצבא, לקציני המשטרה, ולפקידיו הממשלתיים ששירתו בארץ-ישראל.

ראו גם
------

* סיטרואן
* סיטרואן ביז'ו
* סיטרואן רוזאלי

לקריאה נוספת
------------

* סיטרואן טראקסיון אוואנט - כבר בת שמונים  אוטו, אוהד אלגוב
* סיטרואן טראקסיון אוואנט  (1:47 דקות), יו-טיוב
* סיטרואן טראקסיון אוואנט  (4:56 דקות), יו-טיוב
* סיטרואן טראקסיון אוואנט  (8:20 דקות), יו-טיוב
* סיטרואן טראקסיון אוואנט  (5:59 דקות), יו-טיוב
* סיטרואן טראקסיון אוואנט  TRACTION AVANT - פורום טכני לרכב

קישורים חיצוניים
----------------

ויקישיתוף מדיה וקבצים בנושא **סיטרואן טראקסיון אוואנט** בוויקישיתוף
מפה משנת 1750 של אזור הקפיטניה חנרל של צ'ילה, בה משורטט גם האי "דייוויס לאנד".
**דייוויס לאנד**, (באנגלית: **Davis Land,** בתרגום חופשי: **ארץ דייוויס**), הוא שמו של אי תעתוע שהאמינו שהיה ממוקם באוקיינוס השקט, ליד דרום אמריקה. הוא נקרא על שמו של איש העסקים והפיראט האנגלי אדוארד דייוויס, שראה אותו לכאורה ב-1687 ותיעד את קיומו. האי מעולם לא נמצא שוב. לימים הועלתה סברה על ידי ויליאם דמפייר שזיהוי זה היה עשוי להיות החוף של טרה אוסטרליס אינקוגניטה.

הגילוי
------

בשנת 1687 הבחין באי אדוארד דייוויס. דייוויס היה פיראט שביצע פשיטות על יישובים ספרדיים לאורך חופי מקסיקו, פרו וצ'ילה, בזמן שהפליג באוקיינוס השקט דרומה מאיי גלאפגוס לכיוון כף הורן. לפי הדיווח של דייוויס, הוא ראה אי חולי נמוך ומרחוק, גבעות המשתרעות לצפון-מזרח. דייוויס לא ניסה לחקור יותר, מאחר שהיה מעוניין יותר להמשיך את מסעו הביתה.

התגלית המשוערת של דייוויס – האי החדש, היה ממוקם לאורך קו הרוחב הדרומי של 27 עד 28 מעלות. באותו זמן רווחה הסברה כי ניתן למצוא זהב במקומות אחרים לאורך קו הרוחב הזה, ואכן מכרות זהב באי קופיאפו (אנ') שבשליטת ספרד, הנמצאים באותו קו רוחב, היו מוכרים באותו זמן. לכן, עם היוודע החדשות על ארץ דייוויס, מספר נווטים קיבלו הוראה לחפש אותו במסעותיהם. בשנת 1767 יצא החוקר הצרפתי ז'אן פרנסואה דה סורוויל מפונדיצ'רי בהודו הצרפתית למסע חקר ומסחר שאחת ממטרותיו הייתה לאתר את ארץ דייוויס ולהקים בה עמדת מסחר. הוא התעודד מהשמועות על הגילוי האחרון על ידי סמואל וואליס, על "אי עשיר, המיושב על ידי מתיישבים יהודים". למעשה, זו הייתה טהיטי, אבל הצרפתים עירבו את גילוי "הארץ של וואליס" עם ארץ דייוויס. בסופו של דבר סורוויל גילה מחדש את איי שלמה, עשה את דרכו אל החוף הצפוני של ניו זילנד ולאחר מכן אל פרו, שם טבע בחיפוש אחר עזרה לצוותו החולה.

בשנת 1770 מצא פליפה גונזלס דה אהדו (אנ') את אי הפסחא וקרא לו "איסלה דה סן קרלוס" (Isla de San Carlos) או "דה דוד" (de David). עקב טעויות כתיב שונות, תורגם שם זה לאנגלית כ"האי של דייוויס". (Davis's Island), מה שחיזק את ההשערה כי "ארץ דייוויס" קיימת.

אף על פי שמעולם לא נמצא, גם החוקר האנגלי ויליאם דמפייר, שהפליג באזור, סבר במשך זמן מה שראה את דייוויס לאנד. בכתביו כתב כי בהמשך סבר שיש אפשרות שזהו החוף של טרה אוסטרליס הלא ממופה עדיין. במשך כמאה שנים, היה האי "דייוויס לאנד" רשום במפות השונות. רק בשנות השבעים של המאה ה-17, כשהאוקיינוס השקט היה מוכר וממופה יותר, החלו קרטוגרפים להסיר את דייוויס לאנד מהמפות שלהם.

לקריאה נוספת
------------

* Dunmore, John (2016). *Chasing a Dream: The Exploration of the Imaginary Pacific*. Auckland: Upstart Press. ISBN 978-1-927262-79-5.
* Lee, Michael (2018). *Navigators & Naturalists: French Exploration of New Zealand and the South Seas (1769–1824)*. Auckland, New Zealand: David Bateman. ISBN 978-1-86953-965-8.

הערות שוליים
------------

1. ↑  המפה היא חלק מהאוסף הטופוגרפי של המלך ג'ורג' השלישי. נמצאת כיום במוזיאון הבריטי
2. 1 2 3  Dunmore 2016, pp. 81–82.
3. ↑  Lee 2018, pp. 41–43.
4. ↑  Dunmore 2016, pp. 83–84.
5. ↑  Guthrie, William; Ferguson, James (1786). *A New System of Modern Geography* (באנגלית) (3rd ed.). London: C. Dilly, In The Poultry. p. 21. נבדק ב-25 במאי 2020. Eaſter, or Davis's Iſland `{{cite book}}`:  (עזרה)
6. ↑  Dunmore 2016, p. 84.
**האיים האגאיים** הם קבוצה של איים בים האגאי, שנמצאים בין החלק היבשתי של יוון לבין צפון טורקיה.

האי כרתים תוחם את הים האגאי מדרום. השם העתיק של הים האגאי - ארכיפלג - יוחס מאוחר יותר לאיים וכיום משמש לציון של קבוצת איים.

האיים האגאיים היווניים מחולקים למספר קבוצות (מצפון לדרום):

* האיים האגאיים הצפון-מזרחיים
* האיים הספורדיים
* אביה
* האיים הארגו-סרוניים
* האיים הקיקלאדיים
* האיים הדודקאנסיים
* כרתים

כמעט כל האיים האגאיים שייכים כיום ליוון, ומפוצלים בין תשעה מחוזות משנה שונים. האיים שבשליטת טורקיה הם גקצ'אדה, בוזג'אאדה ושמונה איונים נוספים מול החוף המערבי של טורקיה.

מבחינה טריטוריאלית, הים האגאי וכמה מהאיים, כמו גם השטח האווירי שמעליהם, הם מקור לוויכוח מתמשך בין יוון וטורקיה והשתנה במשך הזמן. המונח **האיים האגאיים האיטלקיים**, משמש לעיתים לציון האיים הדודקאנסיים, שנכבשו על ידי איטליה במהלך המלחמה האיטלקית-עות'מאנית ב-1912 וסופחו אליה בשנים 1923 עד 1947.

קישורים חיצוניים
----------------

ויקישיתוף מדיה וקבצים בנושא **האיים האגאיים** בוויקישיתוף
* האיים האגאיים, באתר אנציקלופדיה בריטניקה (באנגלית)
* איי הים האגאי (יוון וטורקיה), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007293967005171
* LCCN: sh85001233
* NARA: 10044382
* NDL: 00561768
* NKC: ge139351
* VIAF: 252680661
* WorldCat: viaf-252680661

 |
**מיכאיל טיורין** (ברוסית:**Михаил Владиславович Тюрин** ‏, נולד ב-2 במרץ 1960 בקולומנה) הוא קוסמונאוט רוסי. הוא השתתף במספר טיסות לתחנת החלל הבין-לאומית.

ביוגרפיה
--------

מיכאיל טיורין נולד בעיר קולומנה. המשפחה עברה להתגורר למחוז אמור בה הוא סיים בית הספר בשנת 1978. לאחר סיום הלימודים הוא נסע למוסקבה והתקבל ללימודים במכון לתעופה, בשנת 1984 הוא קיבל תואר שני כמהנדס מכונות. 

לאחר סיום הלימודים טיורין נקלט בתאגיד הטילים והחלל אנרגיה. הוא עסק בפרויקטים שונים בעיקר בתחום תכנון ופיתוח חלליות מדגם סויוז.

בשנת 1994 טיורין החל הכנות במרכז גגארין להכשרת קוסמונאוטים. הוא היה חבר צוות גיבוי במספר משימות.

באוגוסט 2001 טיורין היה חבר צוות של מעבורת החלל דיסקברי STS-105 (סקוט הורוביץ היה מפקד צוות). המעבורת הביאה לתחנת החלל הבין-לאומית משלחת מס' 3 לתחנת החלל הבין-לאומית בפיקוד פרנק קלברטסון שטיורין היה חברה לצד ולדימיר דז'ורוב. הם ביצעו מספר רב של ניסויים, טיורין ביצע פעילות חוץ רכבית 3 פעמים באורך כולל היה כ-13.5 שעות. הוא חזר לכדור הארץ בטיסת מעבורת החלל אנדוור STS-108 ב-17 בדצמבר 2001 לאחר 118 ימים בחלל.

בשנת 2006 טיורין היה מפקד טיסה של חללית סויוז TMA-9 שהתחברה לתחנת החלל הבין-לאומית עם צוות קבוע מס' 14 בפיקודו של מייקל לופז-אלגריה. במהלך השהות בתחנת החלל טיורין ביצע פעמיים פעילות חוץ רכבית באורך כולל של כ-12 שעות. הוא חזר לכדור הארץ ב-21 באפריל 2007 לאחר 215 ימים בחלל.

בשנת 2014 טיורין היה מפקד טיסה של סויוז TMA-11M שהתחברה לתחנת החלל הבין-לאומית עם צוות קבוע מס' 38 בפקידו של אולג קוטוב. הוא חזר לכדור הארץ במאי 2014 לאחר 187 ימים בחלל.

בשנת 2016 טיורין מונה לתפקיד ניהולי במרכז גגארין להכשרת קוסמונאוטים. הוא עזב את התפקיד בשנת 2018. טיורין מתגורר עם משפחתו בעיר הכוכבים.

קישורים חיצוניים
----------------

ויקישיתוף מדיה וקבצים בנושא **מיכאיל טיורין** בוויקישיתוף
* ביוגרפיה
* ביוגרפיה באתר הכנת הקוסמונאוטים הרוסי
**פפיון** הוא כלב לוויה זעיר שהיה מצוי בבתיהם של בני אצולה, מוצאו בצרפת ובבלגיה. יש הגורסים שמקורו בספנייל ספרדי ננסי שהיה מצוי במאה ה-16. צורתו ופרוותו הארוכה מרמזות שייתכן שהוא תוצאה של הכלאה מאחד כלבי השפיץ הצפוניים.

מראה חיצוני
-----------

על ראשו של הפפיון יש כתם לבן. הכלב בעל חרטום מחודד ועדין שבקצהו אף שחור. עיניו עגולות וממוקמות נמוך למדי. האוזניים נפולות או זקופות מעוטרות תמיד בשיער רב וממוקמות בחלק האחורי של הראש. גובהו האופייני 20-28 ס"מ, ומשקלו 3-5 ק"ג. לכלב הפפיון פרווה ארוכה ולבנה, אולם אזור הפנים יהיה לרוב בצבעים מגוונים כגון: חום ושחור.

אופי
----

אופיו של כלב הפפיון מאוד נוח מאחר שמדובר בכלב רגוע ובעל מזג טוב, אולם כלב שאוהב לשחק ולהוציא אנרגיה בחוץ ועל כן חשוב להוציא אותו למשחקים והפעלה בחוץ לפחות פעם ביום. כלב הפפיון אוהב ונאמן לבעלים שלו ולמשפחתו, הכלב מסתדר נהדר עם ילדים קטנים. בזכות הרגישות שלו הוא חש את מצב הרוח של בעליו ומנסה להתאים את עצמו. עם זאת אי אפשר לא להקדיש לו זמן, מדובר בכלב מפונק מאוד אשר דורש תשומת לב ואהבה מבעליו.

טיפול
-----

כמו שנאמר לעיל, אחד הדברים המרכזיים שצריך להביא לידי ביטוי אצל כלב פפיון זה הוצאתו לבצע פעילות גופנית באופן יומיומי. כמו כן, חשוב לציין כי לרוב כלבי הפפיון יש רגישות גבוהה לחומרי הרדמה ויש לטפלו בדרכים ותרופות מסוימות. בסך הכל מדובר בכלב בריא ונוח לאילוף וטיפול.

קישורים חיצוניים
----------------

ויקישיתוף מדיה וקבצים בנושא **פפיון** בוויקישיתוף
* פפיון, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563274205171
* LCCN: sh85097680
* NKC: ph123942

 |
**קונסטנטינוס סוטריו** (ביוונית: **Κωνσταντίνος Σωτηρίου**, נולד ב-21 ביוני 1996 בניקוסיה שבקפריסין) הוא כדורגלן קפריסאי המשחק בעמדת הבלם בקבוצת הפועל חיפה ובנבחרת קפריסין.

קריירת מועדונים
---------------

סוטריו החל את הקריירה המקצוענית שלו באולימפיאקוס ניקוסיה. ב-15 בינואר 2014 ערך את הופעת הבכורה שלו בקבוצה הבוגרת של המועדון, בהפסד 6-0 לדוקסה קאטוקופיה במסגרת הסיבוב השני של הגביע הקפריסאי. ב-21 באוגוסט 2017 ערך את הופעת הבכורה שלו בליגת העל הקפריסאית, בתיקו 0-0 נגד דוקסה קאטוקופיה במסגרת המחזור הראשון בליגה לעונת 2017/2018. ב-20 בדצמבר הבקיע את שער הבכורה שלו במועדון, בניצחון 3-2 על אתניקוס אחנס במסגרת המחזור ה-17 בעונה זו. בסך הכל ערך סוטריו 34 הופעות ליגה בעונת 2017/2018, בהן הבקיע שני שערים.

ב-1 ביולי 2018 חתם באנורתוסיס פמגוסטה מליגת העל הקפריסאית. ב-12 ביולי ערך את הופעת הבכורה שלו במועדון, בניצחון 2-1 על לאצ'י במסגרת הסיבוב הראשון של מוקדמות הליגה האירופית לעונת 2018/2019. שבוע לאחר מכן ערך את הופעתו השנייה והאחרונה במדי המועדון, בהפסד 1-0 במשחק הגומלין, שהביא להדחתה של אנורתוסיס פמגוסטה.

ב-3 בינואר 2019 הושאל למשך חצי עונה לדוקסה קאטוקופיה מליגת העל הקפריסאית. ב-5 בינואר ערך את הופעת הבכורה שלו במועדון, בהפסד 2-1 לאפואל ניקוסיה במסגרת המחזור ה-15 בליגה לעונת 2018/2019. בסך הכל ערך 11 הופעות ליגה במהלך תקופת ההשאלה.

ב-30 באוגוסט 2019 חזר סוטריו לאולימפיאקוס ניקוסיה. הוא שיחק במועדון במשך שתי עונות, בהן ערך 36 הופעות ליגה והבקיע שני שערים.

ב-1 ביולי 2021 חתם סוטריו בא.א.ל. לימסול מליגת העל הקפריסאית. ב-29 ביולי ערך את הופעת הבכורה שלו במועדון, בניצחון 1-0 על ולזניה שקודרה במסגרת הסיבוב השני של מוקדמות הקונפרנס ליג לעונת 2021/2022. ב-26 בספטמבר ערך את הופעת הבכורה שלו במועדון במסגרת הליגה, בהפסד 1-0 לאפולון לימסול במסגרת המחזור הרביעי בליגה לעונת 2021/2022. הוא ערך 17 הופעות ליגה בעונה זו.

ב-2 באוגוסט 2022 חתם בהפועל חיפה מליגת העל הישראלית.

קריירה בינלאומית
----------------

ב-24 במרץ 2021 ערך סוטריו את הופעת הבכורה שלו בנבחרת קפריסין, בתיקו 0-0 נגד נבחרת סלובקיה במסגרת מוקדמות מונדיאל 2022.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"קונסטנטינוס סוטריו"**.
דוכן מזכרות בלונדון
**מזכרת** היא חפץ הנרכש או ניתן כמתנה לשם סימול הזכרונות המקושרים אליו. המונח "מזכרות" מקושר לרוב למוצרים הנמכרים בחנויות מתנות ומזכרות לתיירים, אך מזכרת יכולה להיות כל חפץ העשוי לשמש מושא אספנות, שאדם מביא עמו בשובו מטיול, מסע או אירוע. לחפץ עצמו עשוי להיות ערך אישי של סימול חוויה מהעבר המעוררת זיכרון רצוי מסוים.

מאפייני מזכרות
--------------

מזכרות תיירים ממדינות שונות; מלמעלה בכיוון השעון: בניין האמפייר סטייט בניו יורק, המגדל הנטוי בפיזה, משמר ארמון המלוכה בלונדון, מגדל אייפל בפריז
מזכרות הנמכרות לתיירים כוללות לרוב מידע על המיקום (שם המקום, מפה) או דימויים ויזואליים אופייניים כגון מבנים, נופים, אתרי תיירות, פריטי פולקלור ואמנות מקומיים וכדומה. 

מכירת מזכרות משרתת את הכלכלה המקומית באופן ישיר וכן עשויה לתרום לתיירות חוזרת או נוספת למדינה, בדומה לפרסום מ"פה לאוזן".

מזכרות מעוצבות לרוב באופן שמתאים לאספנות. עיצובים נפוצים הם גלויות, מיניאטורות של מונומנטים, תמונות ותבליטים שבחלקם האחורי מגנט המיועדים להצמדה למקרר, כלים כגון ספלים, כפיות, מאפרות, אצבעונים, פעמונים, מחזיקי מפתחות, כלי כתיבה. גם אביזרי אופנה ולבוש משמשים כמזכרות כאשר מודפסים עליהם דימויים אופייניים. בעיקר משמשים למטרה זו חולצות טי, כובעים, סינרי מטבח וצעיפים.

מזכרות מאירועים מוגדרות כ"ממורביליה". ביניהן כלולות מזכרות מאירועים היסטוריים (פיסות בטון מחומת ברלין נאספו עם הפלתה, תרמילי פגזים שימשו כאגרטלים בבתים ישראלים רבים לאחר מלחמת ששת הימים) ומאירועי ספורט, תרבות ובידור (כרטיס כניסה, תוכניה, סיכות בגד, פוסטרים).

במדינות רבות מקובל לתת מזכרות לאורחי אירועים משפחתיים כגון חתונה, בר מצווה, ברית מילה וכדומה. המזכרות כוללות הן עיצובים הדומים לעיצובי מזכרות תיירים (מיניאטורות, מגנטים, סימניות) והן צילומים מהאירוע, ממוסגרים או בהדפסה על מגנט. באירועים בעלי הקשר דתי או מסורתי יש לעיתים מזכרות אופייניות כגון מחזיק מפתחות עם ספרון תהילים או תורה, חמסה.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **מזכרת** |
| ויקישיתוף תמונות ומדיה בוויקישיתוף: **מזכרת** |

* אתר למנויים בלבד אבי פרימו, 10,000 דולר למסטיק משומש? מדריך לשוק מזכרות הספורט, באתר הארץ, 20 במרץ 2017
* Tracey Benson, Museum of the personal: the souvenir and nostalgia - עבודת מאסטר, Queensland University of Technolgy, מרץ 2001

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560869105171
* BnF: cb122660176 (data)
* GND: 4181892-1
* LCCN: sh85125691
* NARA: 10643581

 |
**עיוורון שחמטאי** (באנגלית: **Chess Blindness**) הוא מונח המתאר כשל במהלך חישוב המהלכים במשחק שחמט, שבו השחמטאי מתעלם ממסע מפתח או מאפשרות מרכזית ולעיתים מכריעה, לטובתו או נגדו, שבהתאם לרמתו היה עליו להביאה בחשבון. הראשון שעסק באופן מקיף במתודת החישובים בשחמט ובכללם העיוורון השחמטאי היה הרב אמן הרוסי אלכסנדר קוטוב. לא ברור מי טבע את המונח, אולם שימוש במונח הלטיני Amaurosis scacchistica נעשה תדירות על ידי זיגברט טאראש. דוגמה לעיוורון שחמטאי היא תסמונת קוטוב (אנ'), שבה שחמטאי מבצע בפזיזות או בלחץ זמן, לאחר מחשבה ממושכת, מהלך מוטעה שאותו לא בדק היטב במהלך החישובים. עיוורון שחמטאי יכול להתרחש מסיבות שונות ומגוונות, כגון: לחץ זמן, עייפות, חוסר ריכוז, תחושת ביטחון עצמי מופרז, העדר מיומנות וכישורי חישוב מספיקים וכו'. גם שחמטאים בכירים לוקים בו, אם כי לעיתים יותר נדירות. ידועה הדוגמה שטיגרן פטרוסיאן, בעת שהיה אלוף עולם, לא הבחין במסע קריטי במשחקו עם ולדימיר ליברזון (לימים שחקן ישראלי) ונכנע על-אתר, בחלוף 15 מסעים בלבד.

קישורים חיצוניים
----------------

Dylan Loeb McClain 'Chess Blindness’ Can Strike Even the Most Skilled Players The New York Times (22 בינואר 2011) 

|  |  |
| --- | --- |
| פורטלפורטל | לעוד מידע על שחמט ראו: פורטל שחמט |

הערות שוליים
------------

1. ↑  Kotov, A.A, **Think Like a Grandmaster**, Kindle Edition, Pavilion Books, ISBN 9781849940535 eBook
2. ↑  Vladimir Liberzon vs Tigran V Petrosian, Chessgames.com, ‏1964
**נוקיה 5.3** (באנגלית: **Nokia 5.3**) הוא טלפון חכם מבוסס אנדרואיד, המיוצר על ידי פוקסקון, ופותח על ידי HMD. הוא הוכרז ב-19 במרץ 2020. הוא יורשו של נוקיה 5.1, ונוקיה 5.1 פלוס.

עיצוב
-----

המכשיר שוקל 185 גרם, עוביו 8.5 מ"מ, גובהו 164.3 מ"מ, ורוחבו 76.6 מ"מ. מסך המגע מכסה את רוב שטחו של המכשיר, פרט למצלמה הקדמית שמשתלבת בחלקו העליון, ולמרווח מפלסטיק בתחתית המכשיר עליו חרוט הלוגו של נוקיה. כמו כן, בצידו השמאלי של המכשיר קיים לחצן ייעודי עבור הפעלת העוזר החכם של גוגל.

מפרט
----

### חומרה

המכשיר מצויד במסך מסוג מסוג "IPS LCD", בגודל 6.55 אינץ' וברזולוציית 720×1600 פיקסלים, ביחס רוחב-גובה של 20:9.

המכשיר מופעל על ידי מעבד מתומן ליבות, כאשר 4 מהן פועלות בתדר עבודה של 2 ג'יגה הרץ וה-4 הנותרות פועלות בתדר עבודה של 1.8 ג'יגה הרץ. במכשיר ישנה מערכת על שבב מדגם 665 System-on-Chip מתוצרת קוואלקום. האחסון הפנימי של המכשיר הוא בנפח 64GB, ונפח האחסון ניתן להרחבה באמצעות כרטיס MicroSD עד ל-512 ג'יגה בייט. למכשיר יש זיכרון RAM שהוא בנפח 3, 4 או 6 ג'יגה בייט. כמו כן, המכשיר מופעל על ידי סוללה בקיבולת 4000 מיליאמפר-שעה, שאינה ניתנת להסרה. המכשיר תומך בכרטיסי סים מסוג NanoSIM.

#### מצלמה

המכשיר מצויד במערך בעל ארבעה מצלמות אחוריות, ומצלמה אחת קדמית, הכולל: מצלמה רחבה ברזולוציה 13 מגה פיקסל; מצלמה אולטרה רחבה בשדה ראייה של 123 מעלות ברזולוציה 5 מגה פיקסל; שתי מצלמות נוספות כאשר האחת מיועדת לצילום מאקרו, והשנייה לצילום עומק ברזולוציה 2 מגה פיקסל; וכן מצלמה קדמית בזווית רחבה ברזולוציה 8 מגה פיקסל.

### תוכנה

המכשיר הושק כשמותקנת עליו מערכת ההפעלה אנדרואיד 10, וניתן לשדרגו לגרסה אנדרואיד 11.

קישורים חיצוניים
----------------

ויקישיתוף מדיה וקבצים בנושא **נוקיה 5.3** בוויקישיתוף
* אתר האינטרנט הרשמי של נוקיה 5.3

הערות שוליים
------------

1. ↑  Nokia 5.3 - Full phone specifications, m.gsmarena.com
2. ↑  סקירה: נוקיה 5.3 – אנדרואיד בהילוך איטי, באתר The Verifier
3. ↑  צחי הופמן, סקירה: נוקיה 5.3 - סמארטפון ב-850 שקל שכדאי לכם לבדוק, באתר The Gadget Reviews
4. ↑  Jon Porter, Nokia 8.3 5G announced alongside three more affordable handsets, The Verge, ‏2020-03-19 (באנגלית)
5. ↑  גאדג’טי מסקר: Nokia 5.3 – איזון בין מפרט למחיר, באתר www.gadgety.co.il, ‏2020-08-11
6. ↑  TIMESOFINDIA COM | Updated: Mar 20, 2020, 09:37 Ist, nokia 8.3 5g: HMD launches Nokia 8.3 5G, Nokia 5.3 and Nokia 1.3 smartphones: Price, specs and more - Times of India, The Times of India (באנגלית)
7. ↑  Android 11 comes to Nokia 5.3, GSMArena.com (באנגלית אמריקאית)
"ואם נחרבנו ונחרב העולם עמנו על ידי שנאת חינם, נשוב להיבנות והעולם עמנו יבנה על ידי אהבת חינם" - הרב קוק  
**חורבן בית המקדש השני**;   
 (צייר: דייוויד רוברטס, שמן על בד, 1850)
**אהבת חינם** הוא מושג שהופיע לראשונה בספרות הרבנית במאה ה-20 כהופכי למושג שנאת חינם, המוזכר בתלמוד כסיבה לחורבן בית שני.

מקור
----

המושג נמצא לראשונה בדברי תורתו של רבי יחזקאל מקוזמיר, שאמר: "כמו שחורבן בית המקדש היה על ידי שנאת חינם, כן לתקן זה צריך אהבת חינם, שכל אחד מישראל יאהב את חבירו בחינם".

המושג התפרסם בעקבות השימוש שעשה בו הרב קוק בספרו אורות הקודש: "ואם נחרבנו ונחרב העולם עמנו על ידי שנאת חינם, נשוב להיבנות והעולם עמנו יבנה על ידי אהבת חינם...". לרב קוק גם מיוחס המשפט "מוטב שאכשל באהבת חינם מאשר בשנאת חינם". משפט דומה, "מוטב שאכשל מאה פעמים באהבת ישראל חינם מאשר פעם אחת בשנאת ישראל חינם", יוחס לאחר שנים לאדמו"ר מויזניץ, הרב ישראל הגר (אהבת ישראל).

באותה התקופה השתמש במושג גם הרב חנוך צבי הכהן לוין, בספרו 'יכהן פאר' בדרוש לשבת הגדול: "וצריכים לראות באלו הימים לעבוד לבא לכח אהבה, תמורת שנאת חינם אהבת חינם, אפילו ממי שאין לו שום טובה לאהוב אותו כנפשו ולבא לכח אהבה ואחדות, ועל ידי זה נזכה לגאולה".

המושג התפשט בציבור, ובהשראתו נוסחו סיסמאות הדוגלות בריבוי אהבה.

המושג מופיע גם בכתבי הרב מנחם מנדל שניאורסון מחב"ד הקורא להרבות באהבת חינם.

הרב אליהו בקשי דורון כתב שמשמעות של "חינם" במושג "אהבת חינם" שונה ממשמעותו במושג "שנאת חינם". בעוד באחרון המשמעות היא בלא סיבה, בראשון הכוונה היא ללא תמורה.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אהבת חנם** |

* הרב אליעזר מלמד, פניני הלכה, הלכות בין אדם לחברו
* הרב שלמה אבינר, אהבת חינם, באתר קטיף.נט (הקישור אינו פעיל, 14.12.2021)

הערות שוליים
------------

1. 1 2  אורות הקודש, חלק ג' עמוד שכג-שכד; עוד קודם לכן הובאה בשמו גרסה קצת שונה אצל: אפרים צורף, **חיי הרב קוק**, מוסד הרב קוק, תש"ז, עמ' 192, באתר היברובוקס
2. ↑  תלמוד בבלי, מסכת יומא, דף ט', עמוד ב'
3. ↑  נדפס בספר "נחמד מזהב" (פיוטרקוב תרס"ז) עמ' 77, וכן הובא בספרו של נכדו, האדמו"ר הראשון ממודז'יץ, "דברי ישראל", פרשת בחקותי ד"ה ואתכם.
4. ↑  שמחה רז, **איש צדיק היה**, ירושלים: הוצאת לינא, תשל"ג, עמ' 309.
5. ↑  "נר ישראל" (מאמרים שראו אור בביטאון צעירי ויז'ניץ בין השנים תשנ"ב-תשס"ב).
6. ↑  יכהן פאר, דרוש כח, עמ' 161, ד"ה והנה אי' דצדקה
7. ↑  ראו למשל: **הכנסייה הגדולה במה כחה?**, הכרם - תשט"ו, עמ' 41, באתר היברובוקס, **כינוס של אגודת הרבנים קורא לתשובה**, הפרדס - נובמבר 1990, עמ' 27, באתר היברובוקס
8. ↑  **לקוטי שיחות - ז (ויקרא)**, עמ' 326, באתר היברובוקס  
**לקוטי שיחות - לד (דברים)**, עמ' 229, באתר היברובוקס. המושג מבואר ב'ספר הערכים חב"ד', ערך 'אהבת ישראל'
9. ↑  **בנין אב ג'**, סימן ע"ח, באתר היברובוקס
**בורדוחאן** (בגאורגית: **ბურდუხანი**, בּוּרְדוּחָאנִי) הידועה גם כבּוּרְדוֹחָאנִי (ბორდოხანი), (נפטרה לפני 1184) הייתה נסיכה אלאנית ומלכה רעיה של מלך ממלכת גאורגיה, אשתו של גיאורגי השלישי, מלך גאורגיה (שלט ב־1156–1184). היא הייתה אמה של תמר המלכה, שמלכה בשיא תקופת המונרכיה הגאורגית של ימי הביניים. נישואיהם של גיאורגי ובורדוחאן (1150) נועדו לחזק את הקשרים של הממלכה הגאורגית עם שכניהם החזקים מצפון.

ביוגרפיה
--------

בורדוחאן הייתה בתו של חוּדָאן, שנזכר ברשומות הגאורגיות בתואר "מלך האוסי", הכינוי הגאורגי לשבט האוסטים בצפון הקווקז. היא נישאה לגיאורגי, שהיה אז נסיך הכתר של גאורגיה, בימי חייו של אביו, המלך דמטרה הראשון, בשנות ה-50 של המאה ה-12. היא ילדה את תמר, שהפכה לאחר מכן למלכת גאורגיה. ייתכן שלבני הזוג הייתה בת נוספת - רוסודאן; אולם היא מוזכרת רק פעם אחת בכל האזכורים מתקופת שלטונה של תמר. ההיסטוריונים מימי הביניים שיבחו את אדיקותה ונאמנותה של בורדוחאן. אחד מהם, מחבר אנונימי שלכרוניקה של מאה שנה, השווה אותה לקדושות הנוצריות קתרינה מאלכסנדריה ואיירין ממקדוניה.

בורדוחאן מתה לפני בעלה, כלומר לפני 1184. מעבר לכרוניקות של ימי הביניים, שמה שרד על האייקון של התאוטוקוס מחובי, המוצג כעת במוזיאון דדיאני (אנ') בזוגדידי, ובכתובת על הקיר מקתדרלת רואיסי (אנ'), שם היא מוזכרת כמיטיבה לקתדרלה המקומית.

מקורות
------

* אנתוני איסטמונד (1998), Royal Imagery in Medieval Georgia. הוצאת פן סטייט (אנ'),מסת"ב 0271016280 (הספר בקטלוג ULI)
* סימון קָאוּחְצִ'ישְׁוִוִילִי (אנ') (עורך; קתרין ויויאן, מתרגמת; 1991), 'הכרוניקה הגאורגית: תקופתו של לאשה גיאורגי'. אמסטרדם: אדולף מ. האקרט.

קישורים חיצוניים
----------------

* תולדות מלך המלכים תמר (בגאורגית) (גאו'), מיוחס לבאסיל הגזבר

הערות שוליים
------------

1. ↑  איסטמונד (1998), עמ' 108, fn. 49.
2. ↑  רוֹאִין מֶטְרֵוֶוֶלִי (אנ') (2008), „ასწლოვანი მატიანე" (בגאורגית) - כרוניקה של מאה שנים, יוצר אנונימי מהמהאה ה-14
3. ↑  איירין ממקדוניה (רו') או איירין פנלופה הייתה קדושה גדולה (אנ') (האישה הראשונה בדרגת קדושה זו) בנצרות שמקיימות את מנהג קונטנטינופול.
4. ↑  קָאוּחְצִ'ישְׁוִוִילִי/ויויאן (1991), עמודים: 57, 107.
5. ↑  אסטמונד (1998), עמ' 116.
6. ↑  ‏תאוטוקוס מחובי‏ (Q124365983)
7. ↑  ‏אנתוני איסטמונד‏ (Q112497880)
8. ↑  ‏Katharine Vivian‏ (Q118137156)
9. ↑  ‏Adolf M. Hakkert‏ (Q113765975)
10. ↑  ‏באסיל אזוסמודזר'ווארי‏ (Q16365882)
**מרגרט בובר-ניומן** (בגרמנית: **Margarete Buber-Neumann**‏; 21 באוקטובר 1901 – 6 בנובמבר 1989) הייתה קומוניסטית גרמנייה, שישבה במעצר בברית המועצות ובגרמניה הנאצית.

ביוגרפיה
--------

מרגרט טורינג נולדה בפוטסדם. בשנת 1919 היא נרשמה ללימודים בבית הספר למטפלות. במהלך שנות ה-20 של המאה ה-20 היא נעשתה חברה בהמפלגה הקומוניסטית של גרמניה. בשנת 1922 היא התחתנה עם רפאל בובר, בנו של מרטין בובר. יהודית בובר אגסי בתם נולדה בשנת 1924. הזוג נפרד בשנת 1925 אך התגרש רשמית רק בשנת 1929.

בשנת 1928 היא נפגשה עם היינץ נוימן, חבר במפלגה הקומוניסטית הגרמנית וברייכסטג. הם התחתנו בשנת 1929. הזוג התגורר בספרד וכאשר הנאצים הגיעו לשלטון, הם עברו לשווייץ ובשנת 1935 גורשו לברית המועצות.

בשנת 1937, במהלך הטיהורים הגדולים בעלה של מרגרט בובר-נוימן נעצר והוצא להורג, היא נשלחה לגולאג ל-5 שנים. בהתאם להסכם ריבנטרופ–מולוטוב בשנת 1940 היא גורשה לגרמניה הנאצית, נשפטה ונשלחה לראוונסבריק. בהיותה במחנה היא התיידדה עם אורלי ולד ומילנה יסנסקי, במחנה שימשה כעוזרת של יוהנה לנגפלד.

לאחר שחרורה מהמחנה היא התגוררה תקופה קצרה בגרמניה ועברה לשוודיה. בשנת 1948 היא פרסמה ספר על תקופות המאסר בגרמניה ובברית המועצות.

בשנת 1950 מרגרט בובר-נוימן חזרה לגרמניה ופעלה בארגונים אנטי-קומוניסטיים שונים לצד ארתור קסטלר.

ספרים
-----

* Under Two Dictators, translated by Edward Fitzgerald (1949)
* Von Potsdam nach Moskau: Stationen eines Irrweges (1957)

קישורים חיצוניים
----------------

ויקישיתוף מדיה וקבצים בנושא **מרגרט בובר-נוימן** בוויקישיתוף
* קורות חיים
* מרגרט בובר-נוימן, באתר "Find a Grave" (באנגלית)
* מרגרט בובר-נוימן (1901-1989), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007259096705171
* BIBSYS: 90601863
* BNC: 000036921
* BNE: XX1141008
* BnF: cb12051160v (data)
* GND: 118516485
* ICCU: CFIV050885
* ISNI: 0000 0003 6848 039X
* LCCN: n82157891
* NDL: 00434689
* NKC: jn19990001182
* NLA: 35023283
* NLG: 109935
* NLK: KAC201948153
* NLP: a0000002006162
* NSK: 000670466
* NTA: 069740526
* RERO: 02-A003053421
* SELIBR: 327627
* SNAC: w62d2jv5
* SUDOC: 029173280
* Trove: 797252
* VIAF: 29552727
* WorldCat: lccn-n82157891

 |
עבודה של שטראוס על כריכת גיליונו הראשון של כתב העת "מעין": פורטרט עצמי ככבאית
**מעין שטראוס** (נולדה בירושלים בשנת 1983) היא אמנית ישראלית, בוגרת המחלקה לאדריכלות בבצלאל. בוגרת תואר שני באמנות מאוניברסיטת ייל שבארצות הברית.

ביוגרפיה
--------

בגיל 19 הציגה שטראוס במוזיאון ישראל ובתערוכת יחיד בגלריה גבעון ("הדרך לאיקאה"). עבודתה, "פינוי התנחלות מפליימוביל", שנעשתה שנים ספורות קודם לתהליך ההתנתקות, זכתה לתגובות רבות ובהן תלונה מצד חבר הכנסת אריה אלדד.
העבודה הוצגה גם במיני ישראל (אוצר: לארי אברמסון, מוזיאון ישראל, 2006)

"דורון", תערוכה באצירתה (יחד עם יהושע סימון ורועי ארד), הוצגה במאי-יוני 2006 בגלריה בית הספר הגבוה לאמנות מנשר.
שם התערוכה "דורון" מתייחס לדורון סבג, בעלי חברת כח האדם O.R.S, ממפעילי תוכנית מהל"ב (תוכנית ויסקונסין הישראלית) באשקלון ואספן האמנות החשוב בישראל. התערוכה הציגה את המתח בין שני התפקידים של דורון סבג ועל ידי כך בחנה את הקשר בין אמנות והון בישראל או בין יצירה וניצול עובדים. תערוכה זו היא יוצאת דופן כי היא מציגה מראה ביקורתית מול עולם האמנות הישראלי שבו סבג הוא דמות מרכזית ובעלת עוצמה רבה.

השתתפה בביאנלה בהרצליה בספטמבר-אוקטובר 2007 ובתערוכות קבוצתיות נוספות.

עבודותיה נרכשו על ידי מספר אוספי אמנות ישראליים חשובים.

כתב העת לשירה ואמנות "מעין" קרוי על שמה של מעין שטראוס.

קישורים חיצוניים
----------------

* 

* אתר האינטרנט הרשמי של מעין שטראוס
* התערוכה "מיני ישראל" באתר מוזיאון ישראל
* איתן בוגנים, כמעין המתגבר, באתר של "רשת 13", 29 במרץ 2006 (במקור, מאתר "nana10")
* אתר למנויים בלבד רועי צ'יקי ארד, דובי קוטב רעבים יאכלו שומן אנושי בתערוכה חדשה של מעין שטראוס, באתר הארץ, 11 במאי 2017
* חגית פלג רותם, פרויקט אמנות ראשון מסוגו: תערוכה נודדת על אניות משא, גלובס, 17 בנובמבר 2015